
Ehitusloa andmine (Lehe tn 29) 

1. ASJAOLUD JA MENETLUSE KÄIK

18.07.2016 läbivaatamiseks laekus Lehe tn 26 kinnistule üksikelamu ja selle teenindamiseks vajalike ehitiste  püstitamiseks ehitusteatis koos ehitusprojektiga (linnavalitsuse dokumendiregistris nr 7116).
Esitatud dokumentatsioonis on avastatud rida puuduseid millest on 19.07.2016 kirjalikult teatatud taotlejale.

25.07.2016 taotleja esitas kõrvaldatud puudustega dokumentatsiooni koos ehitusloa taotlusega ning riigilõivu maksekorraldusega (linnavalitsuse dokumendiregistris nr 7332). 
26.07.2016  ehitisregistri  keskkonnas, koduleht www.ehr.ee,  on genereeritud ehitusloa eelnõu nr 1612271/09567,  menetluse nr 70471, ning suunatud Ida Päästekeskusele ja arhitektuuri ja planeerimise osakonnale kooskõlastamiseks. 
05.08.2016.a ehitusloa eelnõu koos ehitusprojektiga on kooskõlastatud Ida Päästekeskusega. Ehitusprojekti vastavust projekteerimistingimustele, kehtestatud planeeringule, majandus- ja taristuministri 17.07.2015 määruse nr 97 sätestatud nõuetele, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on 09.08.2016 kooskõlastatud arhitektuuri- ja planeerimise osakonna peaarhitekti poolt ehitisregistri keskkonnas.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Anda ehitusluba Lehe tn 29 kinnistule aiamaja ja selle teenindamiseks vajalike ehitiste püstitamiseks 

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

